Goreyê eşkerayîya Yewina Qesasî ya Şehîd Çîyager Hêvî ya YPSyî ajanê bi nameyê Suleyman A.yî ame cezakerdene. YPSyî îfade kerd ke 29ê gulane de taxa Saraykapiyî ya qezaya Sûrî ya Amedî de înan vera nê kesî pê çekanê ferdîyan çalakîye kerde û vat: ''Nê şexsî si serran o ke vera şarê Kurdîstanî û têkoşînê azadîye yê kurdan ajanîye û kontratîye kerdêne û bi sebeb ke si seyan merdimê welatperwerî bêrê tepiştene.
YPSyî ard ziwan ke netîceya çalakîya înan de Suleyman A. bi giranî birîndar bi û hîşyarîye da ajanan. Eşkerayîye de wina ame vatene: ''Xîret yeno kerdene ke dezgehê gemarinî yê ajanan û ajanîye mîyanê komelî de vila kenê. Şerê bêemanî yê şarê kurdî de ajan, notir û kontrayî zerarêkê pîlî danê komelê ma. Coka heta ke nê kesî nêrê bêtesîrkerdene şarê kurdî do nêeşko bi hawayêkê azadî biciwîyo.
Çarçewa hemleya qesasî yê vera kolonyalîst û ajan-notiran de ma do her ca de her hele şer bikerê. Ganî nê şexsî nê karan ra fek vera bidê.''
